
Linnavara- ja Majandusameti kulude üleandmine

Kultuuriosakonna ning Narva Kultuurimaja

 „Rugodiv” bilanssi
1. Asjaolud ja menetluse käik

Narva Linnavolikogu 18.12.2008 määruse nr 50 Lisa nr 3, alusel teostas Narva Linnavalitsuse Linnavara- ja Majandusamet (edaspidi Linnavara- ja Majandusamet) 2009. a linna koolide ja eelkooliealiste lasteasutuste remondi summas 398 222,18 krooni. 

Remonditud asutused on Narva Linnavalitsuse Kultuuriosakonna (edaspidi Kultuuriosakonna) bilansis. 

Rahandusministri 11.12.2003 määrusega nr 105 kinnitatud „Riigi raamatupidamise üldeeskirjale” ning Narva Linnavalitsuse 25.04.2005 määruse nr 373 “Investeeringute kajastamise korra” punkti 9 kohaselt on Linnavara- ja Majandusamet kohustatud üle andma Kultuuriosakonnale kulud summas 387 837,00 krooni ning  Narva Kultuurimajale „Rugodiv” kulud summas 10 385,18 krooni vastavalt alljärgnevale nimekirjale:

	Jrk.nr.
	Asutuse nimetus
	Kogusumma, krooni

	1.
	      Kultuuriosakonna asutused, sh:
	387 837,00

	
	Narva Koorikool
	262 019,00

	
	Narva Keskraamatukogu
	121 207,00

	
	Koolieelne lasteasutus “Tareke”
	4 611,00

	2.
	Narva Kultuurimaja Rugodiv
	10 385,18

	
	 Kokku
	398 222,18


2. Õiguslikud alused

Kohaliku omavalitsuse korralduse seaduse §30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on.

3. Otsus. 
3.1. Narva Linnavalitsuse Linnavara- ja Majandusametil üle anda hiljemalt 31.07.2009  kulud üldsummas 398 222 ( kolmsada üheksakümmend kaheksa tuhat kakssada kakskümmend kaks ) krooni 18 senti Kultuuriosakonnale ning Kultuuriosakonna iseseisva bilansiga allasutusele koos lepingute, arvete ja tööde vastuvõtuaktide koopiatega.
3.2.   Kultuuriosakonnal võtta oma bilanssi hiljemalt 31.07.2009 kulud summas 387 837 ( kolmsada kaheksakümmend seitse tuhat kaheksasada kolmkümmend seitse ) krooni 00 senti , sh:

· Narva Koorikool                             

  262 019,00 krooni;
· Narva Keskraamatukogu

              121 207,00 krooni;
· Koolieelne lasteasutus “Tareke” 

      4 611,00 krooni,
koos lepingute, arvetega ja tööde vastuvõtuaktide koopiatega.
3.3. Narva Kultuurimajal „Rugodiv” võtta oma bilanssi hiljemalt 31.07.2009 kulud summas 10 385 (kümme tuhat kolmsada kaheksakümmend viis ) krooni 18 senti, koos lepingute, arvetega ja tööde vastuvõtuaktide koopiatega.
4. Rakendussätted 

4.1. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.
4.2. Linnavara- ja Majandusametil teha korraldus asjaosalistele teatavaks.
4.3.  Korraldus jõustub seadusega sätestatud korras.

